**Ministru kabineta noteikumu projekta**

**„Grozījums Ministru kabineta 2009.gada 15.decembra noteikumos Nr.1436 „Noteikumi par Olaines Mehānikas un tehnoloģijas koledžas sniegto maksas pakalpojumu cenrādi”” sākotnējās ietekmes novērtējuma ziņojums (anotācija)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | | | | |
| 1. | | Pamatojums | | Ministru kabineta noteikumu projekts „Grozījums Ministru kabineta 2009.gada 15.decembra noteikumos Nr.1436 „Noteikumi par Olaines Mehānikas un tehnoloģijas koledžas sniegto maksas pakalpojumu cenrādi”” (turpmāk – noteikumu projekts) izstrādāts saskaņā ar likuma „Par budžetu un finanšu vadību” 5.panta devīto daļu, kas nosaka, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrādi.  Noteikumu projekts sagatavots, ņemot vērā Ministru kabineta 2012.gada 10.janvāra noteikumu Nr.36 „Iepriekšējā izglītībā vai profesionālajā pieredzē sasniegtu studiju rezultātu atzīšanas noteikumi” (turpmāk – noteikumi Nr.36) 22.punktā ietverto regulējumu, kas nosaka, ka personai par iepriekšējā izglītībā vai profesionālajā pieredzē sasniegto studiju rezultātu atzīšanu var noteikt maksu koledžas noteiktajā kārtībā vai saskaņā ar Ministru kabineta noteikto maksas pakalpojuma cenrādi, ja tā ir valsts dibināta koledža. | | | | | |
| 2. | | Pašreizējā situācija un problēmas | | Šobrīd koledža sniedz maksas pakalpojumus, piemērojot Ministru kabineta 2009.gada 15.decembra noteikumus Nr.1436 „Noteikumi par Olaines Mehānikas un tehnoloģijas koledžas sniegto maksas pakalpojumu cenrādi” (turpmāk – noteikumi Nr.1436).  Saskaņā ar Ministru kabineta 2011.gada 3.maija noteikumu Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu noteikšanas metodika un izcenojumu apstiprināšanas kārtība” 18.1.punktu grozījumus maksas pakalpojumu cenrādī iestāde izdara, ja ir izdarīti grozījumi normatīvajos aktos vai mainījušies apstākļi, kas ietekmē iestādes sniedzamo pakalpojumu klāstu, bet saskaņā ar 18.2.punktu – būtiski mainījušās tiešās vai netiešās izmaksas (palielinājušās vai samazinājušās), kuras veido maksas pakalpojumu izcenojumus.  2012.gada 10.janvārī Ministru kabinets pieņēma noteikumus Nr.36, kuru 22.punktā ietvertais regulējums paredz, ka personai par iepriekšējā izglītībā vai profesionālajā pieredzē sasniegto studiju rezultātu atzīšanu var noteikt maksu koledžas noteiktajā kārtībā vai saskaņā ar Ministru kabineta noteikto maksas pakalpojuma cenrādi, ja tā ir valsts dibināta koledža.  Ņemot vērā, ka Augstskolu likuma 59.² pants tika pieņemts reizē ar grozījumiem Augstskolu likumā, kuri stājās spēkā 2011.gada 1.augustā, koledžas maksas pakalpojumu cenrādī nebija iekļauts maksas pakalpojuma veids par iepriekšējā izglītībā vai profesionālajā pieredzē sasniegto studiju rezultātu atzīšanu. Lai koledža varētu saņemt maksu par šī pakalpojuma sniegšanu, ir nepieciešams papildināt koledžas sniegto maksas pakalpojumu cenrādi (pielikumu) ar jaunu pakalpojumu klāstu un to izcenojumiem.  Ņemot vērā, ka Ministru kabinetā iepriekš apstiprinātā maksas pakalpojuma „1.1. īres maksa 1.1.1. izglītojamiem, kas mācās vai studē budžeta grupā” izcenojuma aprēķins tika veikts, balstoties uz 2009.gada komunālo pakalpojumu izmaksām, bet 2012.gadā siltumenerģijas un elektroenerģijas tarifu pieaugums salīdzinājumā ar 2009.gadu pieaudzis vidēji par 25 procentiem, kā arī palielinājušās dienesta viesnīcas uzturēšanas izmaksas sakarā ar nepieciešamajiem ūdensvada, kanalizācijas un telpu remontdarbiem, ir nepieciešams precizēt šo maksas pakalpojumu, nosakot diferencētus izcenojumus īres maksai atkarībā no dzīvojošo skaita istabā.  Izmaiņas akadēmiskā personāla atalgojuma stundas likmē deva iespēju pazemināt maksas pakalpojumu izcenojumu par eksāmenu un ieskaiti akadēmisko parādu kārtošanai.  Kā liecina koledžas pieredze, laika posmā no 2009.gada līdz 2012.gadam nav bijis pieprasījums maksas pakalpojumam „3.2. mācību kursi (citām personām)”. Ņemot to vērā, noteikumu projekts paredz šī pakalpojuma izslēgšanu no koledžas sniegto maksas pakalpojumu klāsta.  Nepieciešamību veikt izmaiņas noteikumu Nr.1436 koledžas maksas pakalpojumu cenrādī nosaka arī tas apstāklis, ka saskaņā ar Likuma „Par pievienotās vērtības nodokli” 3.panta 53 daļu no 2011.gada 18.marta koledža ir izslēgta no PVN maksātāju reģistra (VID lēmums Nr.8.21.6.1/7018), jo tās ar nodokli apliekamo preču piegāžu un sniegto pakalpojumu kopējā vērtība 12 mēnešu laikā nav pārsniegusi Ls 35 000. | | | | | |
| 3. | | Saistītie politikas ietekmes novērtējumi un pētījumi | | Noteikumu projekts šo jomu neskar. | | | | | |
| 4. | | Tiesiskā regulējuma mērķis un būtība | | Noteikumu projekta mērķis ir izveidot tiesisko regulējumu maksai par iepriekšējā izglītībā vai profesionālajā pieredzē sasniegto studiju rezultātu atzīšanu.  Noteikumu projekts paredz izteikt noteikumu Nr.1436 pielikumu jaunā redakcijā, paredzot šādas izmaiņas:  1) noteikt diferencētu īres maksu izglītojamiem, kas mācās vai studē budžeta grupā, atkarībā no tā, vai istabā dzīvo divi vai četri īrnieki. Izcenojums par vienu vietu mēnesī palielināts sakarā ar siltumenerģijas un elektroenerģijas tarifu pieaugumu, telpu remontu un atkarīgs no sadzīves apstākļiem istabā;  2) samazināt maksājumus par akadēmisko parādu kārtošanu pakalpojumam „3.1.1. noslēguma pārbaudījums (eksāmens)”: izcenojums pazemināts no Ls 11,00 uz Ls 6,50, un maksas pakalpojumam „3.1.2. ieskaite (arī atkārtota)”: izcenojums pazemināts no Ls 7,50 uz Ls 3,25 uz akadēmiskā personāla atalgojuma stundas likmes un attīstības izmaksu samazinājuma rēķina;  3) izslēgts maksas pakalpojums „3.2. mācību kursi (citām personām)”;  4) sakarā ar to, ka koledžas maksas pakalpojumiem kopš 2011.gada 18.marta netiek piemērots pievienotās vērtības nodoklis, samazinājušās ir to koledžas pakalpojumu cenas, kuriem iepriekš pievienotā vērtības nodokļa likme tika piemērota;  5) pielikums papildināts ar jaunu maksas pakalpojumu - „3.2. iepriekšējā izglītībā vai profesionālajā pieredzē sasniegto studiju rezultātu atzīšana”. Iepriekšējā izglītībā vai profesionālajā pieredzē sasniegto studiju rezultātu atzīšana ir komplekss pasākums, kas sevī ietver ne tikai personas, kura vēlas, lai tiktu atzīti tās iepriekšējā izglītībā vai profesionālajā pieredzē sasniegtie studiju rezultāti, iesnieguma un pievienoto dokumentu, kas apliecina iepriekšējā izglītībā vai profesionālajā pieredzē sasniegtos studiju rezultātus, izskatīšanu un lēmuma pieņemšanu. Nepieciešamības gadījumā var tikt noteikti pārbaudījumi iepriekšējā izglītībā vai profesionālajā pieredzē sasniegto studiju rezultātu novērtēšanai. Ņemot vērā šī pakalpojuma komplicētību, kā arī individuālo piemērošanas raksturu, tas sadalīts vairākos atsevišķos maksas pakalpojumos:  „3.2.1. iesniegto dokumentu izvērtēšana un lēmuma sagatavošana  3.2.2. pārbaudījumi  3.2.2.1. ieskaite  3.2.2.2. eksāmens  3.2.2.3. laboratorijas darbs”.  Noteikumu projekts pilnībā atrisinās anotācijas I sadaļas 2.punktā minēto problēmu. | | | | | |
| 5. | | Projekta izstrādē iesaistītās institūcijas | | Izglītības un zinātnes ministrija, Olaines mehānikas un tehnoloģijas koledža | | | | | |
| 6. | | Iemesli, kādēļ netika nodrošināta sabiedrības līdzdalība | | Sabiedrības līdzdalība netika nodrošināta, jo noteikumu projekts būtībā neparedz negatīvu ietekmi uz sabiedrību, bet tieši pretēji – paredz atsevišķu maksas pakalpojumu cenu samazinājumu. Īres maksa izglītojamiem, kas mācās vai studē budžeta grupā pieaugumu kompensēs sadzīves apstākļu uzlabošana viesnīcas telpās. | | | | | |
| 7. | | Cita informācija | | Nav. | | | | | |
| **II. Tiesību akta projekta ietekme uz sabiedrību** | | | | | | | | | |
| 1. | Sabiedrības mērķgrupa | | | | | Koledžā izglītojamie, kuru skaits aptuveni ir 300 personas, izglītojamie, koledžas darbinieki un citas personas, kuras izmanto dienesta viesnīcas pakalpojumus – līdz 200 personām, kā arī personas, kuras, uzsākot studijas koledžā, vēlēsies saņemt atzinumu par iepriekšējā izglītībā vai profesionālajā pieredzē sasniegtiem studiju rezultātiem. Gadā plānotais šādu personu skaits – 5 personas. | | | |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | | | | | Noteikumu projekts šo jomu neskar. | | | |
| 3. | Tiesiskā regulējuma finansiālā ietekme | | | | | Noteikumu projekts šo jomu neskar. | | | |
| 4. | Tiesiskā regulējuma nefinansiālā ietekme | | | | | Noteikumu projekts šo jomu neskar. | | | |
| 5. | Administratīvās procedūras raksturojums | | | | | Noteikumu projekts šo jomu neskar. | | | |
| 6. | Administratīvo izmaksu monetārs novērtējums | | | | | Noteikumu projekts šo jomu neskar. | | | |
| 7. | Cita informācija | | | | | Nav. | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | | |
| **Rādītāji** | | | **2012 gads** | | | | Turpmākie trīs gadi (tūkst. latu) | | |
| **2013** | **2014** | **2015** |
| Saskaņā ar valsts budžetu kārtējam gadam | | Izmaiņas kārtējā gadā, salīdzinot ar budžetu kārtējam gadam | | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | | | 2 | | 3 | | 4 | 5 | 6 |
| 1. Budžeta ieņēmumi: | | | 67,3 | | 0,8 | | 2,4 | 2,4 | 2,4 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | | | 67,3 | | 0,8 | | 2,4 | 2,4 | 2,4 |
| 1.2. valsts speciālais budžets | | | 0 | | 0 | | 0 | 0 | 0 |
| 1.3. pašvaldību budžets | | | 0 | | 0 | | 0 | 0 | 0 |
| 2. Budžeta izdevumi: | | | 67,3 | | 0,8 | | 2,4 | 2,4 | 2,4 |
| 2.1. valsts pamatbudžets | | | 67,3 | | 0,8 | | 2,4 | 2,4 | 2,4 |
| 2.2. valsts speciālais budžets | | | 0 | | 0 | | 0 | 0 | 0 |
| 2.3. pašvaldību budžets | | | 0 | | 0 | | 0 | 0 | 0 |
| 3. Finansiālā ietekme: | | | 0 | | 0 | | 0 | 0 | 0 |
| 3.1. valsts pamatbudžets | | | 0 | | 0 | | 0 | 0 | 0 |
| 3.2. speciālais budžets | | | 0 | | 0 | | 0 | 0 | 0 |
| 3.3. pašvaldību budžets | | | 0 | | 0 | | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | | | X | | 0 | | 0 | 0 | 0 |
| 0 | | 0 | 0 | 0 |
| 0 | | 0 | 0 | 0 |
| 5. Precizēta finansiālā ietekme: | | | X | | 0 | | 0 | 0 | 0 |
| 5.1. valsts pamatbudžets | | | 0 | | 0 | 0 | 0 |
| 5.2. speciālais budžets | | | 0 | | 0 | 0 | 0 |
| 5.3. pašvaldību budžets | | | 0 | | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | | Atbilstoši likumam „Par valsts budžetu 2012.gadam” koledžas ieņēmumi no maksas pakalpojumiem un citi pašu ieņēmumi plānoti Ls 67300 (tajā skaitā no pamatbudžeta summas apakšprogrammā 03.11.00 „Koledžas”- Ls 21000 un apakšprogrammā 02.01.00 „Profesionālās izglītības programmu īstenošana”- Ls 46300) un izdevumi no maksas pakalpojumiem un citiem pašu ieņēmumiem – Ls 67300 (tajā skaitā no pamatbudžeta summas apakšprogrammā 03.11.00 „Koledžas”- Ls 21000 un apakšprogrammā 02.01.00 „Profesionālās izglītības programmu īstenošana”- Ls 46300).  Noteikumu projekts paredz izmaiņas šādiem maksas pakalpojumiem:  Maksas pakalpojumu veidi:  **1.Dienesta viesnīcas pakalpojumi:**  **1.1. īres maksa:**  **1.1.1.izglītojamiem, kas mācās vai studē budžeta grupā**  **1.1.1.1. divi īrnieki istabā**  Aprēķins veikts, ņemot vērā, ka izdevumi par komunālajiem pakalpojumiem (siltumenerģija, elektroenerģija, ūdens un kanalizācija uz 1 m2  ir Ls 0.98, dienesta viesnīcas istabas platība 24.18 m2; kārtējā remonta un iestāžu uzturēšanas materiāli (remonta, saimniecības materiālu, inventāra iegāde) uz vienu izglītojamo - Ls 2.33; nekustamā īpašuma un pamatlīdzekļu amortizācija - Ls 0.82 uz vienu izglītojamo.  Prognozētie ieņēmumi (arī laika periodam no 2013.gada līdz 2015.gadam) ik gadu – Ls 3000,00; 2012.gada četros mēnešos (septembris-decembris) – Ls 990,00.  Mainoties pakalpojuma cenai no Ls 9,00 uz Ls 15,00, gada ieņēmumi no pakalpojuma salīdzinājumā ar budžetu kārtējam gadam palielināsies par **Ls 1200** (15,00 Ls – 9,00 Ls) x 200 pak. sk.), bet 2012.gada četros mēnešos (septembris-decembris) – par **Ls 400,00**.  Izdevumi tiek plānoti tādā pašā apmērā kā ieņēmumi.  Pakalpojuma izcenojuma aprēķins pievienots anotācijas pielikumā.  **1.1.1.2. četri īrnieki istabā**  Aprēķins veikts, ņemot vērā, ka izdevumi par komunālajiem pakalpojumiem (siltumenerģija, elektroenerģija, ūdens un kanalizācija) uz 1 m2  ir Ls 0.98, dienesta viesnīcas istabas platība 32,04 m2; kārtējā remonta un iestāžu uzturēšanas materiāli (remonta, saimniecības materiālu, inventāra iegāde) uz vienu izglītojamo - Ls 1.33; nekustamā īpašuma un pamatlīdzekļu amortizācija - Ls 0.82 uz vienu izglītojamo.  Prognozētie ieņēmumi (arī laika periodam no 2013.gada līdz 2015.gadam) ik gadu – Ls 10000,00; 2012.gada četros mēnešos (septembris-decembris) – Ls 3330,00.  Mainoties pakalpojuma cenai no Ls 9,00 uz Ls 10,00, gada ieņēmumi no pakalpojuma salīdzinājumā ar budžetu kārtējam gadam palielināsies par **Ls 1000,00** (10,00 Ls – 9,00 Ls) x 1000 pak. sk.), bet 2012.gada četros mēnešos (septembris-decembris) – par **Ls 333,33**.  Izdevumi tiek plānoti tādā pašā apmērā kā ieņēmumi.  Pakalpojuma izcenojuma aprēķins pievienots anotācijas pielikumā.  **3. Ar mācību procesu saistītie pakalpojumi:**  **3.1. maksājumi par akadēmisko parādu kārtošanu**  **3.1.1. noslēguma pārbaudījums (eksāmens)**  Aprēķins veikts, pieņemot, ka eksāmenu pieņem viens cilvēks, pakalpojuma sniegšanai patērētais laiks ir viena stunda, stundas likme Ls 5.238, rēķinot no lektora /docenta likmes Ls 523.80 mēnesī.(saskaņā ar Ministru kabineta 2009.gada 28.jūlija noteikumiem Nr.836 „Pedagogu darba samaksas noteikumi” un iestādē noteikto slodzi 100 stundas mēnesī).  Prognozētie ieņēmumi (arī laika periodam no 2013.gada līdz 2015.gadam) ik gadu – Ls 130,00; 2012.gada četros mēnešos (septembris-decembris) – Ls 39,00.  Mainoties pakalpojuma cenai no Ls 11,00 uz Ls 6,50, gada ieņēmumi no pakalpojuma salīdzinājumā ar budžetu kārtējam gadam samazināsies par **Ls 90,00** (11,00 Ls – 6,50 Ls) x 20 pak. sk.), bet 2012.gada četros mēnešos (septembris-decembris) – **Ls 27,00** (11,00 Ls – 6,50 Ls) x 6 pak. sk.).  Izdevumi tiek plānoti tādā pašā apmērā kā ieņēmumi.  Pakalpojuma izcenojuma aprēķins pievienots anotācijas pielikumā.  **3.1.2.  ieskaite (arī atkārtota)**  Aprēķins veikts, pieņemot, ka ieskaiti pieņem viens cilvēks, pakalpojuma sniegšanai patērētais laiks ir pusstunda, stundas likme Ls 5.238, rēķinot no lektora /docenta likmes Ls 523.80 mēnesī.(saskaņā ar Ministru kabineta 2009.gada 28.jūlija noteikumiem Nr.836 „Pedagogu darba samaksas noteikumi” un iestādē noteikto slodzi 100 stundas mēnesī)  .  Prognozētie ieņēmumi (arī laika periodam no 2013.gada līdz 2015.gadam) ik gadu – Ls 65,00; 2012.gada četros mēnešos (septembris-decembris) – Ls 19,50.  Mainoties pakalpojuma cenai no Ls 7,50 uz Ls 3,25, gada ieņēmumi no pakalpojuma salīdzinājumā ar budžetu kārtējam gadam samazināsies par **Ls 85,00** (7,50 Ls – 3,25 Ls) x 20 pak. sk.), bet 2012.gada četros mēnešos (septembris-decembris) – **Ls 25,50** (7,50 Ls – 3,25 Ls) x 6 pak. sk.  Izdevumi tiek plānoti tādā pašā apmērā kā ieņēmumi.  Pakalpojuma izcenojuma aprēķins pievienots anotācijas pielikumā.  **3.2. vērtējums par iepriekšējā izglītībā vai profesionālajā pieredzē sasniegto studiju rezultātu atzīšanu:**  **3.2.1. iesniegto dokumentu izvērtēšana un lēmuma sagatavošana**  Aprēķins veikts, ņemot vērā, ka iesniegto dokumentu izvērtēšanu un lēmuma sagatavošanu veic trīs komisijas locekļi, dokumentu izvērtēšanai un lēmuma sagatavošanai katrs komisijas loceklis patērējis trīs stundas, komisijas locekļa atalgojums - Ls 2,68 stundā (algas likme Ls 452.00 mēnesī pēc Ministru kabineta 2009.gada 28.jūlija noteikumiem Nr.836 „Pedagogu darba samaksas noteikumi” un studiju daļas vai nodaļas vadītājas noteikto slodzi 168.7 stundas mēnesī); biroja preču un biroja aprīkojuma izmaksas (papīrs, printera kasetes, dators, printeris u.c.) vienai personai ir Ls 0,55.  Prognozētie ieņēmumi (arī laika periodam no 2013.gada līdz 2015.gadam) ik gadu tiek plānoti Ls **152,50**; 2012.gada četros mēnešos (septembris-decembris) – Ls **61,00**. Izdevumi tiek plānoti tādā pašā apmērā kā ieņēmumi.  Pakalpojuma izcenojuma aprēķins pievienots anotācijas pielikumā.  **3.2.2. Pārbaudījumi**  **3.2.2.1. ieskaite**  Aprēķins veikts, ņemot vērā, ka atalgojums pakalpojuma sniedzējam aprēķināts, pieņemot, ka ieskaiti pieņem viens cilvēks, pakalpojuma sniegšanai patērētais laiks ir 0,5 stundas, stundas likme Ls 5.238, rēķinot no lektora /docenta likmes Ls 523,80 mēnesī (saskaņā ar Ministru kabineta 2009.gada 28.jūlija noteikumiem Nr.836 „Pedagogu darba samaksas noteikumi” un iestādē noteikto slodzi 100 stundas mēnesī)  Prognozētie ieņēmumi (arī laika periodam no 2013.gada līdz 2015.gadam) ik gadu tiek plānoti Ls **48,75**; 2012.gada četros mēnešos (septembris-decembris) – Ls **16,25**. Izdevumi tiek plānoti tādā pašā apmērā kā ieņēmumi.  Pakalpojuma izcenojuma aprēķins pievienots anotācijas pielikumā.  **3.2.2.2. eksāmens**  Aprēķins veikts, pieņemot, ka eksāmenu pieņem viens cilvēks, pakalpojuma sniegšanai patērētais laiks ir viena stunda, stundas likme Ls 5.238, rēķinot no lektora /docenta likmes Ls 523,80 mēnesī. (saskaņā ar Ministru kabineta 2009.gada 28.jūlija noteikumiem Nr.836 „Pedagogu darba samaksas noteikumi” un iestādē noteikto slodzi 100 stundas mēnesī)  Prognozētie ieņēmumi (arī laika periodam no 2013.gada līdz 2015.gadam) ik gadu tiek plānoti Ls **65,00**; 2012.gada četros mēnešos (septembris-decembris) – Ls **19,50**. Izdevumi tiek plānoti tādā pašā apmērā kā ieņēmumi.  Pakalpojuma izcenojuma aprēķins pievienots anotācijas pielikumā.  **3.2.2.3. laboratorijas darbs**  Aprēķins veikts, pieņemot, ka laboratorijas darba pārbaudījumu pieņem viens cilvēks, pakalpojuma sniegšanai patērētais laiks ir divas stundas, stundas likme Ls 5.238, rēķinot no lektora /docenta likmes Ls 523.80 mēnesī; laboratorijas darba veikšanai nepieciešamo izejvielu (ķīmisko reaģentu, laboratorijas trauku, destilētā ūdens) izmaksas – Ls 1,50.  Prognozētie ieņēmumi (arī laika periodam no 2013.gada līdz 2015.gadam) ik gadu tiek plānoti Ls **150,00**; 2012.gada četros mēnešos (septembris-decembris) – Ls **45,00**. Izdevumi tiek plānoti tādā pašā apmērā kā ieņēmumi.  Pakalpojuma izcenojuma aprēķins pievienots anotācijas pielikumā.  Izmaiņas ieņēmumos kārtējā gadā, salīdzinot ar budžetu kārtējam gadam (četros mēnešos) tiek plānotas Ls **822,58** apmērā, t.sk.:  1.1. īres maksa:  1.1.1.izglītojamiem, kas mācās vai studē budžeta grupā (lati)  1.1.1.1. divi īrnieki istabā – +400,00  1.1.1.2. četri īrnieki istabā – +333,33  3.1. maksājumi par akadēmisko parādu kārtošanu (lati)  3.1.1. noslēguma pārbaudījums (eksāmens) – -27,00  3.1.2.  ieskaite (arī atkārtota) – -25,50  3.2. vērtējums par iepriekšējā izglītībā vai profesionālajā pieredzē sasniegto studiju rezultātu atzīšanu (lati):  3.2.1. iesniegto dokumentu izvērtēšana un lēmuma sagatavošana – + 61,00  3.2.2. pārbaudījumi  3.2.2.1. ieskaite – +16,25  3.2.2.2. eksāmens – +19,50  3.2.2.3. laboratorijas darbs – +45,00.  Izmaiņas ieņēmumos 2013.-2015.gadā salīdzinot ar budžetu kārtējam gadam ik gadu tiek plānotas Ls **2441,25** apmērā, t.sk.:  1.1. īres maksa:  1.1.1.izglītojamiem, kas mācās vai studē budžeta grupā (lati)  1.1.1.1. divi īrnieki istabā – +1200,00  1.1.1.2. četri īrnieki istabā – +1000,00  3.1. maksājumi par akadēmisko parādu kārtošanu (lati)  3.1.1. noslēguma pārbaudījums (eksāmens) – -90,00  3.1.2.  ieskaite (arī atkārtota) – -85,00  3.2. vērtējums par iepriekšējā izglītībā vai profesionālajā pieredzē sasniegto studiju rezultātu atzīšanu (lati):  3.2.1. iesniegto dokumentu izvērtēšana un lēmuma sagatavošana – +152,50  3.2.2. pārbaudījumi  3.2.2.1. ieskaite – + 48,75  3.2.2.2. eksāmens + 65,00  3.2.2.3. laboratorijas darbs - +150,00. | | | | | | |
| 6.1. detalizēts ieņēmumu aprēķins | | |
| 6.2. detalizēts izdevumu aprēķins | | |
| 7. Cita informācija | | | Nav | | | | | | |

**Anotācijas IV, V un VI sadaļa – projekts šīs jomas neskar**

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības un zinātnes ministrija, Olaines Mehānikas un tehnoloģijas koledža |
| 2. | Projekta izpildes ietekme uz pārvaldes funkcijām | Projekts šo jomu neskar |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar |
| 6. | Cita informācija | Nav |

Veselības ministre,

izglītības un zinātnes ministra pienākumu izpildītāja I.Circene

Vizē: Nodrošinājuma un finanšu departamenta

direktora vietniece nodrošinājuma jomā,

valsts sekretāra pienākumu izpildītāja                       S.Sidiki

19.07.2012. 11:05

2591

I.Rotberga, 67047824

Izolde.rotberga@izm.gov.lv